OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 1 Pv 250/12/1101-54	Bratislava I 19.10.2016 
EEČ: 2-8-190-2016
U Z N E S E N I E
Trestná vec:	obv. XXXXX
Trestný čin:	prečin: výtržníctvo podľa § 364 odsek 1 písmeno a Trestného zákona
prečin: ublíženie na zdraví podľa § 156 odsek 1 Trestného zákona
Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 1939/28 XXXXX, XXXXX
povolanie: študent
väzba: nie
ktorý je trestne stíhaný pre trestný čin:
-	prečin: výtržníctvo podľa § 364 odsek 1 písmeno a Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
-	prečin: ublíženie na zdraví podľa § 156 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Bratislava I zo dňa 17.3.2015, spisová značka 1 Pv 250/12/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
13.05.2012  v čase okolo 00.15 hod.  v Bratislave na Štefánikovej ulici na chodníku neďaleko Prezidentského paláca súc pod vplyvom alkoholu po tom, ako pristúpil k skupinke, ktorú tvoril XXXXX, XXXXX XXXXX a ďalší ich kamaráti, bezdôvodne napadol poškodeného XXXXX udierajúc ho dlaňou zovretou v  päsť do oblasti tváre - nosa, pričom mu týmto konaním spôsobil ľahké zranenie: zlomeninu nosových kostí bez posunu úlomkov, pomliaždenie tváre v stredovej časti bez poranenia kožného krytu a poúrazové krvácanie z dutiny nosnej, ktoré si vyžiadalo lekárske ošetrenie a liečenie v trvaní 2-3 týždne, pričom poškodený XXXXX trpel asi 2 týždne bolesťami v oblasti zlomených nosových kostí, mal ťažkosti s dýchaním a mal dočasne kozmeticky znetvorenú tvár, primeraná pracovná neschopnosť bola 2 týždne, a týmto spôsobom mu na bolestnom v rozsahu 30 bodov spôsobil škodu vo výške 461,40 € (15,38 €/bod),  následne fyzicky napadol poškodeného XXXXX XXXXX dvakrát uderiac ho dlaňou zovretou v päsť do oblasti úst a očnicového oblúka, pričom po chvíli k nim pristúpil aj ďalší doposiaľ neustálený páchateľ  a spoločne pokračovali v napádaní poškodeného XXXXX udierajúc ho do oblasti hlavy zo zadnej časti ako aj do oblasti chrbta, následkom čoho poškodený XXXXX XXXXX utrpel zlomeninu časti zubu a tržnozmliaždenú ranu nad pravým obočím dĺžky 2 cm,  a  týmto spôsobom mu spôsobil škodu vo výške 400,60  € (na bolestnom v rozsahu 20 bodov spôsobil škodu vo výške 307,60  € (15,38 €/bod) +  98,- € (spolu za stomatologické ošetrenie, RTG atď.).
Uznesením prokurátora Okresnej prokuratúry Bratislava I zo dňa 17.3.2015, spisová značka 1 Pv 250/12/1101, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
14 mesiacov
Odôvodnenie:
Uznesením dozorujúcej  prokurátorky Okresnej prokuratúry Bratislava I číslo konania 1 Pv 250/12/1101 - 40  zo 17. marca 2015, právoplatným dňa 28.04.2015, bolo postupom podľa ustanovenia § 216 odsek 1 Trestného poriadku trestné stíhanie obvineného XXXXX za prečin výtržníctva podľa § 364 odsek 1 písmeno a) Trestného zákona spolupáchateľstvom podľa § 20 Trestného zákona v jednočinnom súbehu s prečinom ublíženia na zdraví podľa § 156 odsek 1 Trestného zákona vedené na skutkovom základe uvedenom vo výrokovej časti tohto uznesenia, podmienečne zastavené. Súčasne bola obvinenému XXXXX určená skúšobná doba podmienečného zastavenia trestného stíhania v trvaní dvanásť (14) mesiacov. Obvinenému nebolo uložené žiadne z primeraných obmedzených smerujúcich k tomu, aby viedol riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia dozorujúcej  prokurátorky číslo konania 1 Pv 250/12/1101 - 40  z o 17. marca 2015, t.j. 28.04.2015. Skúšobná doba v trvaní 14 (štrnásť) mesiacov teda u obvineného XXXXX uplynula  28.06.2016. 

Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvineného XXXXX som zistila, že obvinený  nebol v skúšobnej dobe podmienečného zastavenia trestného stíhania súdne trestaný a nie je ani aktuálne trestne stíhaný na území Slovenskej republiky.

Vyhodnotením všetkých správ získaných k osobe obvinenému XXXXX  k jeho správaniu počas skúšobnej doby podmienečného zastavenia trestného stíhania som dospela k záveru, že obvinený XXXXX splnil podmienky uvedené v ustanovení § 217 Trestného poriadku. Síce z výpisu z Ústrednej evidencIe priestupkov vyplýva, že obvinený bol v priebehu plynutia skúšobnej doby   1 – krát  priestupkovo riešený za porušenie pravidiel cestnej premávky, avšak vyhodnotiac aj to, že nešlo o  typovo zodpovedajúci priestupok konaniu, za ktoré mu bolo vznesené obvinenie, ktoré by závažnosť tohto priestupku v danom kontexte mohlo zvyšovať a  išlo len o ojedinelé vybočenie obvineného XXXXX v priebehu skúšobnej doby z vedenia riadneho života, som  dospela k záveru, že obvinený XXXXX splnil podmienky uvedené v ustanovení § 217 Trestného poriadku. 

Z tohto dôvodu som rozhodla o osvedčení sa obvineného v skúšobnej dobe podmienečného zastavenia trestného stíhania.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hana Štaffenová
prokurátorka